open-index/open-wikipedia-markdown huggingface dataset:
Akindaya nga Europa

Ti **Akindaya nga Europa** ket ti akindaya a paset ti kontinente ti Europa. Ti termino ket addaan kadagiti naidumduma a panangibas-basa iti heopolitikal, heograpiko, kultural, ken sosioekonomia, a mangaramid daytoy iti nakaro nga agdepdepende iti kontesto wenno nalaka pay nga agbalbaliw. Adda met dagiti "adu a panagipalplawag ti Akindaya nga Europa a kapada ti kaadu dagiti eskolar iti rehion". Ti mainaig a papel ti Nagkaykaysa a Pagpagilian ket nanginayon a ti "amin a panagusig kadagiti lugar nga entidad ket mabalin a sosial ken kultural a banag".
Ti maysa a panangipalawag ket mangibagbaga iti Akinday nga Europa a kas ti kultural (ken ekono-kulturall) nga entidad: ti rehion nga dda iti Europa nga addaan kadagiti pannakailasin a mangbukel ti  Bisantino, Ortodokso, ken dagiti impluesia a Turko-Islamiko. Ti sabali pay a panangipalawag ket napartuat idi las-ud ti Nalamiis a Gubat ken naus-usar a saan a sumurok ken kumurang  a kas kapada ti termino nga *[[Akindaya a Lapped]]*. Ti kapada pay a panangipalawag ket manginagan kadagiti dati a komunista nga estado ti Europa iti ruar ti Kappon ti Sobiet a kas ti Akindaya nga Europa. Urayno adda met dagiti mangibagbaga a dagitoy ket duogen a panirigan, dagitoy ket mangmangeg pay laeng kadagiti inaldaw a panagsasao ken naus-usar kadagiti panggep ti estadistika babaen dagiti nadumaduma a supranasional a gunglo.

## Dagiti nota

## Dagiti akinruar a silpo

* Panagsiim ti Ekonomia ti Akindaya nga Europa
* Datos ti Ekonomia ti Akindaya nga Europa
Akin-abagatan nga Europa

Ti termino nga **Akin-abagatan nga Europa**, kadagiti nadumaduma a panawen, ket addaan kadagiti nadumaduma a kaibuksilan, no maipatinayon ti politikal, lingguistiko ken kultural a kontesto iti panangipalplawag iti kadawyan a heograpikal, heobotanika wenno klimatiko nga arngian. Kaaduan kadagiti aplaya a pagilian iti akin-abagatan nga Europa nga inkeddeng babaen ti Nagkaykaysa a Pagpagilian ket pagbeddenganna ti Baybay Mediteraneo. Dagiti saan a mairaman ket ti Portugal nga addaan laeng iti aplaya iti Taaw Atlantiko, ti Serbia ken ti Republika ti Amianan a Macedonia a naserraan iti daga, ken ti Bulgaria ken Romania a pagbeddenganda ti Baybay Nangisit.

## Dagiti nagibasaran

## Dagiti akinruar a silpo
Tengnga nga Europa

Ti **Tengnga nga Europa** wenno **Sentral nga Europa** ket rehion ti kontinente ti Europa a naisanglad kadagiti nadumaduma a naipalawag a lugar iti Akindaya ken Akinlaud nga Europa. Ti termino ken ti kaadu ti interesado iti rehion ket naingayedan manen babaen idi patingga ti Nalamiis a Gubat nga isu met ti politikal a nangbingbingay ti Europa iti Daya ken Laud, a nangbingbingay ti Tengnga nga Europa iti gudua.

Ti konsepto ti Tengnga nga Europa, ken ti sapasap a kultural nga identidad, ket saan met unay a maawatan.

Nupay kasta, dagiti eskolar ket nangiyunay-unayda a ti naisangayan a "kultura ti Tengnga nga Europa, urayno daytoy ket kontrobersial ken naidebato a naipagpagarup, ket adda met daytoy". Daytoy ket naibatay kadagiti "pannakaipada a nagtaud manipud iti pakasaritaan, sosial ken dagiti kultural a pannakaidasig", ken nainagananen nga addaan idin ti "maysa kadagiti kabaknangan a taudan ti kreatibo a kalaing" idi baetan ti maika-17 ken maika-20 a sigsiglo.

## Dagiti nagibasaran

## Dagiti akinruar a silpo
Artiko

Ti **Artiko** ket ti polar a rehion a mabirukan idiay akin-amianan unay a paset iti Daga. Ti Artiko ket buklen ti Taaw Artiko ken dagiti paset ti Kanada, Rusia, ken ti Estados Unidos (Alaska), Dinamarka (Greenland), Norwega, Suesia, Pinlandia, ken Islandia. Ti rehion ti Artiko ket buklen ti nawatiwat, a naabbongan ti yelo a taaw, ken napalikmutan baaen ti awan kayo a permafrost. Ti lugar ket mabalin a maipalawag a kas ti amianan ti Sirkulo ti Artiko (66° 33'N), ti aproksimado a patingga ti init ti tengnga ti rabii ken ti polar a rabii. Iti pay sabali, mabalin pay a maipalawag a kas ti rehion nga ayan ti natimbeng a temperatura para iti kapudotan a bulan (Hulio) ket baba ti ; ti akin-amianan unay a linia ti kayo ket agarup a surotenna ti isotermia idiay pagbeddengan iti daytoy a rehion.

Iti sosial ken politikal, ti rehion ti Artiko ket mangiraman kadagiti akin-amianan a teritorio dagiti walo nga estado ti Artiko, uray no babaen dagiti panangipalawag ti masna a siensia iti daytoy a teritorio ket subartiko. Ti rehion ti Artiko ket naisangayan a lugar kadagiti ekosistema ti Daga. Dagiti kultura iti rehion ken indihenio a tattao ti Artiko ket nasanaydan iti kalamiisna ken dagiti nakaro a kondision. Kadagiti naudi a panawen ti gay-at ti yelo ti baybay ket bimmassiten. Biag idiay Artiko ket mangiraman kadagiti organismo nga agnanaed iti yelo, zooplankton and pitoplankton, ikan ken dagiti mamalia ti baybay, dagiti billit, dagiti ayup ti daga, mulmula ken dagiti kagimongan ti tao.

## Dagiti nagibasaran

## Dagiti akinruar a silpo
MusicBrainz

Ti **MusicBrainz** ket proyekto a mangigandat nga agpartuat ti database ti silulukat a linaon iti musika. Daytoy ket kapada ti proyecto ti freedb, napundar daytoy tapno mangsungbat kadagiti panangigawid a naikabil iti CDDB. Nupay kasta, ti MusicBrainz ket nagpadakkelen kadagiti gandatna a mangabot ti las-ud ti pagipenpenan ti metadata  ti compact disc tapno agbalin a naestruktura a silulukat nga online a database para iti musika.

Ti MusicBrainz ket mangala kadagiti pakaammo a maipanggep kadagiti artista, dagiti nairekord nga obrada, ken dagiti pannakaikabagian a nagbaetan kaniada. Dagiti nairehistro a naikabkabil ket saan a basbassit a mangala iti titulo ti album, dagiti titulo dagiti tokar, ken ti kaatiddog ti tunggal maysa a ktokar. Dagitoy a maikabkabil ket tinartaripato babaen dagiti boluntario nga editor a mangsursurot kadagiti insursurat ti komunidad nga alagaden ti estilo. Dagiti nairehistro nga obra ket makanayon pay a mangipenpen ti pakaammo a maipanggep ti petsa a pannakaipablaak ken pagilian, ti ID ti CD , arte nga akklub, akostiko a lemma ti ramay, teksto a notasion ti nawaya a porma ken dadduma pay a  metadata. Manipud idi 6 Pebrero 2014, ti MusicBrainz ket naglaonen ti pakaammo kadagiti agarup a 820,000 nga artista, 1.2 a riwriw a pablaak, ken 13.1 ma riwriw a rehistro.

## Dagiti nagibasaran

## Dagiti akinruar a silpo

* musicbrainz.org — Opisial a sitio
* - Pakaammo ti BBC a maipanggep ti Musicbraiz
UTC+04:30

Ti **UTC+04:30** ket panangilasin para iti timbengan ti oras manipud ti UTC iti +04:30. Daytoy nga oras ket inus-usar idiay:

## Kas pagalagadan nga oras (amin a paset ti tawen)

### Tengnga nga Asia
*Apganistan - Oras idiay Apganistan
UTC+02:30

Ti **UTC+02:30** ket panangilasin para iti timbengan ti oras manipud ti UTC iti +02:30. Iti ISO 8601 ti mainaig nga oras ket maisuratto a kas .

Idi las-ud ti maika-19 a siglo, ti Natimbeng nga Oras ti Moscow ket naipaammo idi idiay Rusia, kasisigud idi ti UTC+02:30. Kalpasan ti Rebolusion ti Oktubre, ti sona ti oras ket nabaliwan iti +2. 

## Kitaen pay
* Oras idiay Rusia
* Oras ti Moscow
UTC+01:30

Ti **UTC+01:30** ket panangilasin para iti timbengan ti oras manipud ti UTC iti +01:30. Daytoy ket saanen a maus-usar. Daytoy ket inus-usar idi dagiti gobierno ti Nawaya nga Estado ti Orange, Transvaal ken ti Kolonia ti Kabo manipud idi 1892 aginggana idi 1903 nga itan ket ti Abagatan nga Aprika. Nabiit pay idi a nausar daytoy nga oras babaen ti dati nga Abagatn-Laud nga Aprika ti Alemania (itan ket ti Namibia).

## Kitaen pay
* Pakasaritaan dagiti sona ti oras idiay Abagatan nga Aprika
UTC+04:51

Ti **UTC+04:51** ket panangilasin para iti timbengan ti oras manipud ti UTC iti +04:51. Daytoy ket inus-usar idi a kas ti oras ti Bombay aginggana idi 1955 idi naiyasideg ti baetan dagiti 39 a minutos iti likudan ti behind Pagalagadan nga Oras ti India (UTC+05:30).
Polbora

Ti **polbora** ket isu ti immuna a kimiko nga eksplosibo ket ti is-isu laeng a naam-ammuan aginggana idi maika-19 a siglo. Daytoy ket ti panaglalaok ti asupre, uging, ken nitrato ti potasio (a ti asupre ken ti uging ket isu dagitoy ti agtigtignay a kas dagiti sungrod, bayat a ti nitro ket agob-obra a kas ti oksidante.  gapu kadagiti panaguram a tagikuana ken ti gatad ti pudot ken ti tomo ti alingasaw a mapataudna, ti polbora ket kaaduan a naus-usar a kas ti allin kadagiti paltog kenlaok dagiti palpalibang.

Ti polbora idi segun ti kaaduna a konsenso dagiti akademiko, ket naimbento idi maika-19 a siglo idiay Tsina, ken ti kasapaan a nairehistro a naisurat a pormula para iti polbora ket naiparang iti teksto ti Song a Dinastia idi maika-11 a siglo, ni *[[Wujing Zongyao]]*. Daytoy a pannakaduktal ket nakaiturongan ti pannakaparnuay ti palpalibang ken dagiti nasapa nga armas ti polbora idia Tsina. Kadagiti simmaruno a siglo kalpasan ti Insik a pannakaduktal, dagiti armas ti polbora ket nangrugrugin a nagparang iti Muslim a lubong, Europa, ken India. Ti teknolohia ket naiwarwaras manipud idiay Tsina babaen ti Tengnga a Daya wenno Sentral nga Asia, ken kalpasanna idiay Europa. Ti kaasapaan nga Akinlaud a pannakaibaga ti polbora ket nagparang kadagiti teksto a naisurat babaen ti Ingles a pilosopo a ni Roger Bacon idi maika-13 a siglo.

## Dagiti nota

## Dagiti nagibasaran
* .

## Dagiti akinruar a silpo

* Paltog ken Polbora
*  Dagiti taudan ti polbora
* Dagiti kanion ken polbora
UTC+03:30

Ti **UTC+03:30** ket panangilasin para iti timbengan ti oras manipud iti UTC iti +03:30. Iti ISO 8601 ti mainaig nga oras ket maisuratto a kas . Daytoy nga oras ket naus-usar idiay:

## Kas pagalagadan nga oras – (panaglalam-ek ti Akin-amianan a Hemisperio)

### Abagatan nga Asia
*Iran – Pagalagadan nga Oras ti Iran (IRST)

## Dagiti akinruar a silpo
*Agbiruk kadagiti siudad nga agdama nga adda iti UTC+03:30
Système universitaire de documentation

Ti **système universitaire de documentation** wenno **SUDOC** ket sistema nga inus-usar babaen dagiti biblioteka kadagiti unibersidad ti Pransia ken dagiti lugar a pagadalan tapno mangilasin, mangsurot ken mangtaripato kadagiti dokumento a tagikuada. Ti katologo, nga aglaon ti ad-adu ngem 8 a riwriw a reperensia, ket mangpalubos kadagiti estudiante ken dagiti agsuksukisok tapno makabirukda kadagiti pakaammo ti biograpia ken lokasion kadagiti sumurok a 3,400 pagdokumentuan a sentro. Daytoy ket tinartaripato babaen ti Agence bibliographique de l'enseignement supérieur.

## Dagiti nagibasaran
:fr:Système universitaire de documentation

## Dagiti akinruar a silpo
*SUDOC
Eksplosibo

Ti **eksplosibo** wenno **materiales nga eksplosibo**, ket ti reaktibo a sustansia nga aglaon ti adu a gatad ti mabalin nga enerhia a makapataud ti maysa a panagbettak no maikanito a mapaibbet ken kadawyan a kakkuyog babaen ti panagpataud ti lawag, pudot, uni, ken presion. Ti maysa a **karga ti eksplosibo** ket ti narukod a kantidad iti material nga ekplosibo.

Daytoy a mabalin nga enerhia a naipenpen iti maysa a material nga eksplosibo ket mabalin a 
* kimiko nga enerhia, kasla iti nitrogliserina wenno tapok ti bukbukel
* napresiorado nga alingasaw, kasla iti silindro ti alingasaw wenno lata ti arosol.
* nuklear nga enerhia, kasla iti fissile dagiti isotopo ti uranio-235 ken plutonio-239

## Dagiti nagibasaran
* Army Research Office. *Elements of Armament Engineering (Part One)*. Washington, D.C.: U.S. Army Materiel Command, 1964.
* Commander, Naval Ordnance Systems Command. *Safety and Performance Tests for Qualification of Explosives.* NAVORD OD 44811. Washington, D.C.: GPO, 1972.
* Commander, Naval Ordnance Systems Command. *Weapons Systems Fundamentals.* NAVORD OP 3000, vol. 2, 1st rev. Washington, D.C.: GPO, 1971.
* Departments of the Army and Air Force. *Military Explosives.* Washington, D.C.: 1967.
* USDOT Hazardous Materials Transportation Placards
* Swiss Agency for the Environment, Forests, and Landscap. Occurrence and relevance of organic pollutants in compost, digestate and organic residues. *Research for Agriculture and Nature*. 8 November 2004. p 52, 91, 182.

## Dagiti akinruar a silpo
* Pakaammo dagiti eksplosibo
Metro

Ti **metro** (simbolo ti yunit SI: **m**), ket ti kammasapulan a yunit iti kaatiddog (simbolo ti dimension ti SI: L) iti Internasional a Sistema dagiti Yunit (SI). Kasisigud koma daytoy a naikeddeng a maysa a sangapulo a riwriw ti kaadayona iti ekuador ti Daga anginggana ti Amianan nga Ungto (itilessaad ti baybay), ti pannakaipalawagna ket kankanayonen a napasayaat tapno makaipakita ti umud-adu a pakaammo iti metrolohia. Manipud idi 1983, naipalawagen daytoy a kas "ti kaatiddog ti dalan a panagbanniaga babaen ti lawag iti kawaw iti las-ud ti panagsinnublat ti oras iti   iti segundo."

## Dagiti nota

## Adu pay a mabasbasa

* Alder, Ken. (2002). *The Measure of All Things : The Seven-Year Odyssey and Hidden Error That Transformed the World.* Free Press, New York  

## Dagiti akinruar a silpo
Internasional a Sistema dagiti Yunit

Ti **Internasional a Sistema dagiti Yunit** (naipangyababaan iti **SI** manipud ti ) ket isu ti moderno a porma ti metriko a sistema ken isu ti kaaduan a a naus-usar a sistema ti panagrukod iti lubong, naus-usar daytoy iti inaldaw a komersio ken  siensia. Daytoy ket buklen ti sistema ti koherensia dagiti yunit ti panagrukod a naaramid iti lawlaw dagiti pito a batayan a yunit, 22 kadagitoy ti nanaganan ken ti maysa nga intermidiente a saan a nanaganan a koherensia dagiti naigapu nga unit, ken ti agasmang dagiti pangsaruno nga agtinay a kas dagiti pangpaadu ti naibatay ti desimal.  Daytoy ket paset ti Internasional a Sistema dagiti Kaadu.

Dagiti alagaden ket naipablaak idi 1960 kas resulta ti maysa nga inisiatibo a nairugi idi 1948, ken naibatay dagitoy iti sistema ti metro–kilogramo–segundo (MKS), imbes nga iti sistema ti sentimetro–gramo–segundo (CGS), nga isu met ket addaan kadagiti nadumaduma a karuay. Ti SI ket nairangarangen a kas maysa nga agbalbaliw a sistema; isu a napartuat dagiti pangsaruno ken dagiti yunit ken dagiti panangipalawag ti unit ket nabalbaliwan babaen ti internasional a tulagan a kas dagiti progreso ti teknolohia ti panagrukod ken sumayaat ti presision dagiti panagrukod.

## Dagiti akinruar a silpo
* BIPM Bureau International des Poids et Mesures (mangtaripato nga ahensia ti SI) (website)
** Polieto ti BIPM (reperensia ti SI)
BIBSYS

Ti **BIBSYS** key mangipaay iti biblioteka ken dagiti sistema ti pakaammo para kadagiti amin nga unibersidad ti Norwega ken dagiti biblioteka ti kolehio, ti Nailian a Biblioteka ti Norwega ken dagiti nadumaduma a pagsukisokan a biblioteka ken dagiti patakder. Ti BIBSYS ket pormal a naurnos a kas yunit ti Unibersidad ti Siensia ken Teknolohia ti Norwega (NTNU), a mabirukan idiay Trondheim, Norwega. Dagiti direktor ti opisina ket naidutokda babaen ti Ministro ti Edukasion ken Panagsukisok ti Norwega.

Ti BIBSYS ket mangited kadagiti agsuksukisok, dagiti estudiante ken dagiti dadduma pay ti nalaka a panagserrek kadagiti rekurso ti biblioteka babaen ti panangited kadagiti nadumaduma a posibilidad ti panagsukisok ken ti pay nalaka a panagbulod ken dagiti panagibilin nga annong. Ti BIBSYS ket mangited kadagiti sakup dagiti naitiptipon a produkto para iti akin-uneg a panagpataray ti panagsukisok ken dagiti espesial a biblioteka, ken mangited pay ti nalaka a panagserrek kadagiti urnong ti biblioteka, urayno dagitoy ket elektroniko wenno dagiti papel a dokumento. Dagiti produkto ken serbisioda ket naparang-ay babaen ti pannakitinnulong kadagiti instituto. Ministro ti Edukasion ken Panagsukisok ti Norwega.

## Pakasaritaan

Ti BIBSYS ket nangrugi idi 1972 a kas pagtitinnulongan a proyekto a nagbaetan ti Biblioteka ti Naarian a Norwego a Kagimongan dagiti Siensia ken Sursurat (Det Kongelige Norske Videnskabers Selskabs Bibliotek), ti Biblioteka ti Norwego nga Instituto ti Teknolohia ken ti Sentro ti Kompiuter iti Sentro ti Norwego nga Instituto ti Teknolohia. Ti panggep idi ti proyekto ket ti mangi-automado dagiti aramid ti biblioteka. Manipud idi 1972, ti BIBSYS ket nagbalbaliwen manipud iti sistema a mangipaay ti biblioteka para kadagiti dua a biblioteka idiay Trondheim, iti napadur-as ken agpatpataray ti sistema ti nailian a biblioteka para kadagiti panagsukisok ken dagiti espesial a biblioteka ti Norwega. Ti puntaan a grupo ket dimmakkel payen a mangiraman kadagiti agus-usar ti panagsukisok ken dagiti espesial a biblioteka, babaen ti panangited ti nalaka a panagserrek kadagiti rekurso ti biblioteka.

Ti BIBSYS ket adminstratibo nga ahensia ti publiko a sumungbat iti Ministro ti Edukasion ken Panagsukisok, ken administratibo a naurnos a kas yunit ti NTNU. Iti pay maipatinayon iti Sistema ti Biblioteka ti BIBSYS, dagiti maipaay a produkto ket mairaman ti BIBSYS Ask, BIBSYS Brage, BIBSYS Galleri ken BIBSYS Tyr. Amin a panagpataray kadagiti panangipakat ken dagiti database ket sentral a maaramid babaen ti BIBSYS. Ti BIBSYS ket mabalin pay a makaidaton kadagiti nadumaduma a serbisio a mainaig kadagiti produktoda ket dagiti sabali a serbisio a nawaya kadagiti produkto nga ipaayda.

## Dagiti nagibasaran

## Dagiti akinruar a silpo
*Om BIBSYS
Panangidakamat ti mannurat (botanika)

Iti botaniko a nomenklatura, ti **panangidakamat ti mannurat** ket mangibagbaga ti panangidakamat ti tao (wenno grupo ti tattao) nga umiso a nangipablaak ti botaniko a nagan, kasla ti immuna a nangipablaak ti nagan bayat a nangtungpal kadagiti pormal a kammasapulan a kas inkeddeng babaen ti *[[Internsional a Kodigo ti Botaniko a Nomenklatura]]* (*ICBN*). Iti botanika, kadawyan daytoy (ngem saan a nasken) ti panangiyababa ti nagnagan ti mannurat segun ti mabigbig a listaan dagiti alagaden a pangyababaan. Kadagiti kaso no dagiti sebbangan ket saaen nga adda iti kasisigudna a heneriko a puesto (kasla ti baro a kombinasion iti henero ken ti naisangayan nga epiteto), maited dagiti mannurat ti kasisigud a puesto ken dagiti baro a kombinasion (ti dati iti parentesis).

Adda met dagiti paggiddiatan a nagbaetan ti botaniko a Kodigo ken ti kadawyan a panagsanay iti soolohia. Kas pagarigan, iti soolohia ti tawen a pannakaipablaak ket maited kalpasan ti nagan wenno nagnagan ti mannurat ken ti nagsurat ti baro a kombinasion ket kadawyan a saan a mainayon. Ti bassit met a bilang kadagiti ad-adu nga espesialisado a panagsanay ket agdumaduma pay iti pagbaetan kadagiti singasing kadagit kodigo ti botaniko ken soolohiko.

## Dagiti nagibasaran

## Bibliograpia
* 

## Dagiti akinruar a silpo
*Ti panid ti Panag-usisa ti Mannurat ti IPNI.
Nailian a Biblioteka ti Australia

Ti **Nailian a Biblioteka ti Australia** ket isu ti kadakkelan a biblioteka ti reperensia iti Australia, daytoy ket akinrebbeng babaen kadagiti termino ti *Tignay ti Nailian a Biblioteka* para iti "panagtaripato ken panagdur-as ti nailian nga urnong ti material ti biblioteka, ken mairaman ti komprekensibo a material ti biblioteka a mainaig iti Australia ken ti tattao nga Australiano." Idi 2012-2013, ti urnong ti Nailian a Biblioteka ket buklen dagiti 6,496,772 a banag, ken dagiti maipatinayon pay a 15,506 metro dagiti material ti manuskritu.

## Dagiti nagibasaran

## Dagiti akinruar a silpo

* Nailian a Biblioteka ti Australia
Nailian a Biblioteka ti Espania

Ti **Nailian a Biblioteka ti Espania** () ket kangrunaan a publiko a biblioteka, ti kadakkelan idiay Espania ken maysa kadagiti kadakkelan a biblioteka iti lubong. Daytoy ket mabirukan idiay Madrid, idiay Paseo de Recoletos.

## Dagiti nagibasaran

## Dagiti akinruar a silpo

* Opisial a sitio  
* Opisial a katologo ti web
Nailian a Biblioteka ti Dieta

Ti  ket ti is-isu laeng a nailian a biblioteka idiay Hapon. Daytoy ket nabangon idi 1948 para iti panggep iti panagtulong kadagiti kameng ti  iti panagsukisok kadagiti banag iti publiko nga annuroten. Ti biblioteka ket kapada iti panggep ken sakup iti Biblioteka ti Kongreso iti Estados Unidos.

Nailian a Biblioteka ti Dieta ken buklen dagiti dua a patakder idiay Tokyo ken idiay Kyoto, ken dagiti nadumaduma a sanga dagiti biblioteka iti amin a paset ti Hapon.

## Dagiti nagibasaran

## Dagiti akinruar a silpo

* Hapon a website ti  Nailian a Biblioteka ti Dieta
* Ingles a website ti  Nailian a Biblioteka ti Dieta
Nailian a Biblioteka ti Republika a Tseka

Ti **Nailian a Biblioteka ti Republika a Tseka** () ket ti sentral a biblioteka ti Republika a Tseka. Daytoy ket imatonan babaen ti Ministro ti Kultura. Ti nangruna a pasdek ti biblioteka ket mabirukan idiay historikal a pasdek ti Clementinum idiay Prague, ket idiay ti nakaikabilan dagiti agarup a kagudua dagiti librona. Ti sabali a gudua ti urnong ket naipenpen idiay distrito ti Hostivař. Ti Nailian a Biblioteka ket isu ti kadakkelana a biblioteka idiay Republika a Tseka, ken addaan daytoy kadagiti agarup a 6 a riwriw a dokumento. Ti biblioteka ket addaan kadagiti agarup a 60,000 nakarehistro nga agbasbasa. Ti bibliotek aket agipenpen kadagiti tseko a teksto ken dagiti pay naduduog a materiales manipud idiay Turkia, Iran ken India. Ti biblioteka ket mangibalay kadagiti libro para iti Unibersidad ti Carolina iti Prague.

Ti biblioteka ket nangabak iti internasional a pannakabigbig idi 2005 gapu ta nakaawat daytoy ti immuna a Premio Jikji manipud iti UNESCO babaen ti Pannakalaglagip ti Programa ti Lubong para kadagiti ganetgetna iti panangidihitado kadagiti duog a teksto. Ti proyekto a nangrugi idi 1992, ket nangirebbeng ti panangitihitado kadagiti 1,700 a dokumento kadagiti immuna a 13 a tawtawenna.

## Dagiti nagibasaran

## Dagiti akinruar a silpo
*
Istituto Centrale per il Catalogo Unico

The **Sentral nga Instituto para iti Agmaymaysa a Katologo** () (wenno ti nabukel a nagan iti Sentral nga Instituto para iti Agmaymaysa a Katologo dagiti biblioteka ti Italia ken bibliograpiko a pakaammo) ket maysa nga Italiano nga ahensia ti gobierno a napartuat idi 1975 tapno sukatanna ti *Centro nazionale per il catalogo unico* (Nailian a Sentro ti Agmaymaysa a Katologo), nga isu met ket napartuat idi 1951 tapno mangipatakder ti agmaymaysa a katologo kadagiti amin a biblioteka ti pagilian.

Tatta nga aldaw, ti instituto ket mangimaton ti maysa a network ti ICT a tinawtawagan ti Serbisio ti Nailian a Biblioteka (Servizio bibliotecario nazionale, wenno SBN); daytoy ket sumungbat iti, ken agbalbalakad iti teknikal ken sientipiko iti *Direzione Generale per i Beni librari, gli Istituti culturali ed il Diritto d'autore* (Departamento ti liblibro, dagiti kultural nga instituto ken karbengan ti kopia) iti kaunegan ti Ministro ti Kultural a Tawid ken dagiti Aktibidad.

## Dagiti akinruar a silpo
*Opisial a Website
Naipakasaritaan a Diksionario ti Suisa

Ti ***Naipakasaritaan a Diksionario ti Suisa*** ket maysa nga ensiklopedia iti pakasaritaan ti Suisa a mangigandat ti panggep dagiti resulta iti moderno a naipakasaritaan a panagsukisok iti kita a maserrekan kadagiti ad-adu a tao.

Ti ensiklopedia ket impablaak babaen ti pundasion babaen ti pannakisuki iti Suiso nga Akademia ti Nagtagitaoan ken dagiti Siensia Sosial (SAGW/ASSH) ken ti Naipakasaritaan a Kagimongan ti Suisa (SGG-SHH) ken binayadan babaen ti nailian a daton ti panagsukisok. Malaksid kadagiti 35 nga empleado kadagiti sentral nga opisina, dagiti kontributor ket mairaman dagiti 100 nga akademiko nga agbalbalakad, dagiti 2500 a historiador ken dagiti 100 nga agipatpatarus.

## Naimaldit nga edision

Ti ensiklopedia ket aggigiddan a maur-urnos kadagiti tallo a nailian a pagsasao ti Suisa: ti Aleman (*Historisches Lexikon der Schweiz*, HLS), Pranses (*Dictionnaire Historique de la Suisse*, DHS) ken Italiano (*Dizionario Storico della Svizzera*, DSS). Dagiti immuna a 13 a tomo ket naipablaak idi 2002. Adda met naplano a maysa a tomo iti tunggal maysa a tawen.

Dagiti 40,000 a paulo ket naigrupo kadagiti:
# Biograpia
# Artiulo kadagiti pamilia
# Artikulo kadagiti lugar (munisipalidad, kanton, dagiti estado ti sabali a pagilian, dagiti pagsammakedan, dagiti signoria, adagiti abeda, dagiti arkeologo a sitio)
# Suheto nga artikulo (naipakasaritaan a penomena ken dagiti termino, dagiti instituto, dagiti pasamak)

## Online nga edision
Ti online nga edision ket mabalinen a mangn-od manipud idi 1998. Daytoy ket mabalin a libre a maserrekan para iti nawaya ken amin dagiti artikulo ket naisaganan para iti panangipablaak iti prenta, ngem awan dagiti ilustrasion. Ilistana pay amin dagiti 40,000 a masakupanto a topiko.

## Lexicon Istoric Retic
Ti *Lexicon Istoric Retic* (LIR) ket dagiti dua a tomo a bersion nga addaan kadagiti napili nga artikulo a naipablaak iti Romansh. Daytoy ket mangiraman kadagiti artikulo a saan a mabalin a magun-od kadagiti sabali a pagsasao.

Mabalin pay a magun-od ti online a bersion.

## Dagiti nagibasaran
*Historisches Lexikon der Schweiz (HLS), Schwabe AG, Basel,  (2002–)
*Dictionnaire historique de la Suisse (DHS), Editions Gilles Attinger, Hauterive,  (2002–)
*Dizionario storico della Svizzera (DSS), Armando Dadò editore, Locarno,  (2002–)
*Lexicon Istoric Retic (LIR), Kommissionsverlag Desertina, Chur,  (vol.1: A-L),  (tomo 2: M-Z)

## Dagiti akinruar a silpo
*DHS/HLS/DSS online nga edision iti Aleman, Pranses, Italiano
*Lexicon Istoric Retic (LIR) online nga edision iti Romansh
Biblioteka ti Estado ti Rusia

Ti **Biblioteka ti Estado ti Rusia** () ket ti nailian a biblioteka ti Rusia, a mabirukan idiay Moscow. Daytoy ti kadakeklan a biblioteka ti pagilian ken ti  maikapat a kadakkelan iti lubong para kadagiti urnongna iti liblibro (17.5 a riwriw). Daytoy ket nanaganan idi ti **Estado a Biblioteka ni [[Vladimir Lenin|V. I. Lenin]] iti USSR** manipud idi 1925 aginggana idi nanaganan manen idi 1992 a kas ti Biblioteka ti Estado ti Rusia.

Ti biblioteka ket addaan kadagiti sumurok a 275&nbsp;km iti samang nga addaan kadagiti ad-adu ngem 43 a riwriw a banag, a mairaman dagiti sumurok a 17 a riwriw a liblibro ken dagiti tomo ti serial, dagiti 13 a riwriw a warnakan, dagiti 350 rinibu a tokar ti musika ken dagiti rekord ti uni, 150,000 a mapmapa ken dadduma pay. Adda met dagiti banag dagiti 247 a pagsasao iti lubong, ti gangganaet a paset ket mangirepresenta ti agarup a 29 porsiento iti intero nga urnong.

Idi baetan ti 1922 ken 1991 adda met maysa a kopia iti tunggal maysa a libro a naipablaak idiay USSR ti naideposito idi iti biblioteka, ti panagsanay nga agtultuloy iti kapada a pamay-an tatta nga aldaw , ken ti biblioteka ket inkeddeng babaen ti linteg nga isu ti lugar nga agtengngel iti "managbalin" a kopia ti tunggal maysa a pablaak a naipablaak iti Rusia.

## Dagiti nota

## Adu pay a mabasbasa
* Edward Kasinec, "A Soviet Research Library Remembered," *Libraries & Culture,* vol. 36, no. 1 (Winter 2001), pp.&nbsp;16–26.  In JSTOR.

## Dagiti akinruar a silpo

*Opisial a website
*Satelite a ladawan ti Biblioteka ti Estado ti Rusia, naipatengnga ti kangrunaan a ruangan
Mathematics Genealogy Project

Ti **Mathematics Genealogy Project** ket naibatay ti web a database para iti akademiko a henealohia dagiti matematiko. Manipud idi Septiembre, 2010, daytoy ket naglaonen iti pakaamo dagiti sumurok a 160,000 a matematiko a sientista nga agparparawad iti "agpang a panagsukisok iti matematika". Para iti kadawyan a matematiko, ti maikabil iti Mathematics Genealogy Project ket mairaman ti tawen a panaturpos, alma mater, doktoral a nagbalakad, ken dagiti doktoral nga estudiante.

## Taudan ti database
Ti proyekto ket dimmakkel manipud iti nagpundar a ni Harry Coonce iti essemna a mangammo ti nagan ti nagbalakad ti nangibalakad kaniana. Ni Coonce ket propesor iti ti Matematika idiay Unibersidad ti Estado ti Minnesota, Mankato, idi panawen a napudar ti proyekto, ken ti proyekto ket naipan iti online idi otonio ti 1997. Ni Coonce ket nagretiro manipud idiay Mankato idi 1999, ken idi otonio ti 2002 ti unibersidad ket nangikeddeng a saanen a mangsuporta ti proyekto. Ti proyekto ket naipan iti dayta a panawen idiay Unibersidad ti Estado ti North Dakota. Manipud idi 2003, ti proyekto ket naipatpataray pay babaen ti Matematiko a Kagimongan ti Amerika, ken idi 2005 daytoy ket nakaawat ti daton manipud iti Instituto ti Matematika ti Clay.

## Mision
Ti  naisasao a mision ti Mathematics Genealogy ket nangibagbaga, "Iti amin daytoy a proyekto inus-usarmi ti balikas ti "matematika" wenno "matematiko" ti kayatmi a sawen iti kapanunotan a ti balikas ket kaaduan a mangiraman. Isu nga, amin a mainaig a datos manipud kadagiti estadistika, siensia ti kompiuter, wenno dagiti operasio a panagsukisok ket mabalin amin."

## Sakop
Ti pakaammo ti henealohia ket naal manipud kadagiti taudan a kas ti *Dissertation Abstracts International* ken ti *Notices of the American Mathematical Society*, ngem mabalin met a maited ti sinoman babaen ti websute ti proyekto. Ti mabalin a biruken a database ket aglaon ti nagnagan dagiti matematiko, unibersidad a nangited ti grado, tawen a naigungguna ti grado, titulo ti disersion, nagnagan ti nagbalakad ken maika-2 a nagbalakad, ti wagayway ti pagilian a nakaigunggunaan ti grado, ti listaan dagiti doktoral nga estudiante, ken ti bilang dagiti akademiko a kaputotan.  Adda met dagiti nangayed iti pakasaritaan nga awan iti doktoral a grado a nailista, kasl akenni Joseph Louis Lagrange.

## Kapudno ti pakaammo ken dagiti dadduma pay a kritisismo
Naibagbagan a "Ti datos a naurnong babaen ti proyekto ti henealohia ti matematika ket bukod a nairepreporta, isu nga awan ti garantia a ti napaliiw a network ti henealohia ket kompleto ti deskripsion iti panangisursuro ti network. Iti kinapudno, adda dagiti 16,147 a matematiko nga awan iti nairehistro a nangisursuro, ken kadagitoy, 8,336 wen awan iti amiaman a nairehistro a naisursuro." Maimgren, Ottino, ken ni Amaral (2010) ket imbagbagada a "para kadagiti "[matematiko a nagturpos idi baetan ti 1900 ken 1960]" namatmati kami a ti panagturpos ken ti panangisursuro a rehistro ket kaaduan a mapagtalkan."

## Dagiti nagibasaran

## Dagiti akinruar a silpo
*Website ti Mathematics Genealogy Project
CiNii

Ti **CiNii** ( ) ket serbisio ti bibliograpiko a database para iti akademiko a panagipablaak, a nangruna a mangigandat kadagiti obra iti Hapon ken dagiti Ingles nga obra a naipablaak idiay Hapon. Ti database ket napundar idi Abril 2005 ken tinartaripato babaen ti Nailian nga Instituto ti Inpormatika. Ti serbisio ket agbiruk manipud iti uneg dagiti database a tinartaripato babaen ti NII [NII Electronic Library Service (NII-ELS) and Citation Database for Japanese Publications (CJP)], ken dagiti pay database a maited babaen ti Nailian a Biblioteka ti Dieta ti Hapon, dagiti pagipenpenan nga instituto, ken dagiti dadduma pay a gunglo.

Ti database ket aglaon ti ad-adu ngem 15 a riwriw nga artikulo manipud kadagiti ad-adu ngem 3600 a pablaak. Ti kadawyan a bulan (idi 2012) ket nakakita ti ad-adu ngem 30 a riwriw a panagserrek manipud kadagiti 2.2 a riwriw a naisangayan a bisita, ken ti kadakkelan ken kakomprehensibuan a kita ti database idiay Hapon. Urayno ti database ket adu ti kita a displinario, ti kadakkelan a paset dagiti maawatna a panagusisa ket ti nagtagitaon ken ti pagobraan ti siensia sosial, mabalin daytoy a gapu ti CiNii ket is-isu ti database a mangsakop kadagiti eskolar nga obra ti Hapon iti datoy a pagobra (a kasumbangir ti natural, pormal, ken dagiti medikal a siensia ti a makaserbi manipud kadagiti sabali a database).

## Dagiti panangilasin ti database

Ti database ket mangikeddeng ti naisangayan a panangilasin, ti *NII Article ID* (NAID), para kadagiti amin a maikabkabil nga artikulo ti warnakan. Ti maysa pay a panangilasin, ti *NII Citation ID* (NCID wenno 書誌ID) aka *NACSIS-CAT Record ID*, ket inus-usar kadagiti mlibro.

### Dagiti wadan ti NCID

*  para iti edision ti Little, Brown idi 1951 ken ti *The Catcher in the Rye*
*  para iti edision ti Penguin idi 2010 ti *The Catcher in the Rye*
*  para iti edision idi 1952 ti *Kiken na nenrei* (),  para iti edision idi 1964 ti *Rai-mugi batake de tsukamaete* (), ken ti  para iti edision idi 2003 ti *Kyatchā in za rai* (), amin dagiti tallo ket patarus ti Hapon ti *The Catcher in the Rye*
*  for a 1997 edition of *Mai tian li de shou wang zhe* (麦田里的守望者), ti maysa a transliterasion ti Insik ti *The Catcher in the Rye*.

Maikeddeng pay dagiti panangilasin kadagiti mannurat dagiti libro, ken dagiti artikulo ti warnakan, kadagiti dua a naisina a serye (tapno ti maysa a mannurat ket mabalin nga addaan iti sabali a pateg ti panangilasin iti tunggal maysa). Kas pagarigan, ni Shinsaku Kimoto ket DA00432173 for books and 9000002393144 para kadagiti artikulo ti warnakan.

## Dagiti nagibasaran

## Dagiti akinruar a silpo
*CiNii
*CiNii iti Ingles
ORCID

Ti **ORCID** (**Open Researcher and Contributor ID**) ket ti awan agtagikua a kodigo nga alpanumeriko a naisangayan a mangilasin ti sientipiko ken dagiti dadduma pay nga akademiko a mannurat. Daytoy ket mangsimpa ti problema dagiti naisangayan a kontribusion ti mannurat iti sientipiko a literatura ket mabalin a narigat nga elektroniko a mabigbigan gapu ta dagiti personal a nagan ket saan dagitoy a naisalumina, dagitoy ket mabalinda nga agbaliw (kasla iti pannakiasawa), adda dagiti kultural a paggigiddiatan iti urnos ti nagan, aglaon ti saan nga agpapada a panagusar kadagiti pangyababaan ti umuna a nagan ken mangipakat kadagiti sabali a sistema ti panagsurat. Daytoy ket mangited ti agnanayon nga identidad para kadagiti tao, ken kapada daytoy ti napartuat para kadagiti mainaig ti linaon nga entidad kadagiti dihital a network babaen dagiti digital object identifier (DOI).

Ti gunglo ti ORCID ket mangited ti maysa a silulukat ken nawaya a rehistro a naikeddeng nga isu ti *de facto* nga alagaden para iti pangilasin ti mannurat iti siensia ken ti mainaig iti akademiko a panagipablaak. Idi 16 Oktubre 2012, ti ORCID ket inrugina dagiti serbisio iti rehistro  ken nangrugrugin a nangit-ited kadagiti panangilasin ti agar-aramat.

## Kitaen pay
* VIAF

## Dagiti nagibasaran

## Dagiti akinruar a silpo
* Website ti ORCID
Pantok (topograpia)

Iti topograpia, ti **pantok** ket ti punto iti maysa a rabaw a nangatngato iti kangato ngem iti amin a punto a dagus a kadenna daytoy. Iti matematika, ti pantok ket lokal a kangatuan iti kangato. Kadagiti termino iti kasumbangir ti kangato ket dagiti sakaanan ti turod.

## Pannakaipalawag
Ti termino a "pantok" ket kadawyan laeng a maus-usar para iti tuktok ti bantay nga addaan iti adu a gatad iti topograpiko a prominensia (katayag iti ngato ti kababaan a punto iti ipapan iti kaasitgan a nangatngato a tuktokk) wenno topograpiko a pannakaisalumina (kaadayo manipud iti kaasitgan a punto iti nagatngato a punto); kas pagarigan, ti dakkel a bato iti nangruna a pantok ti bantay ket saan a maikeddeng a kas pantok. Dagiti pantok iti asideg ti nangatngato a tuktok, nga adda met iti bassit a prominensia wenno pannakaisalumina, ngem saan a makaabot iti naisangayan a pagpatinggaan a pateg para kadagitoy a kantidad, ket kankanayon dagitoy a naikeddeng a kas dagiti *baba ti pantok* (wenno *baba ti tuktok*) iti nangatngato a pantok, ken naikeddeng dagitoy a kas paset iti isu met laeng a bantay. Ti panangipalawag ti UIAA, ti pantok ket nawaya no adda iti prominensia iti  wenno ad-adu pay; daytoy ket bantay no addaan iti prominensia iti saan a basbassit . Daytoy ket mabalin a maipukpukan a kas dagiti sumaganad:

Ti piramido a pantok ket ti maysa a panagpadpadakkel manipud iti porma a pinataud babaen ti nurunor ti yelo iti tuktok ti bantay.
Ti pantok ket mabalin pay a mangibaga ti kangatuan a punto iti igid ti maysa a linia, sebbang wenno dalan.  Dagiti adu a paset ti akinlaud nga Estados Unidos, ti termino ket mangibaga ti kangatuan a punto iti igid ti kalsada wenno perokaril.  Kas pagarigan, ti kangatuan a punto ti  Interstate 80 idiay California ket naibagbaga a kas ti Donner Summit (saan nga iyallilaw iti Donner Pass, a mabirukan met iti abagatan.)

## Dagiti nagibasaran

## Dagiti akinruar a silpo

* Peak finder
Topograpiko a kalatak

Iti topograpia, ti **kalatak** wenno **prominensia** ket mangidasig ti katayag ti pantok ti bantay wenno turod babaen ti bertikal a kaadayo a nagbaetanna ken ti kababaan a linia ti sukog a mangilikmut daytoy ken awan ti nangatngato a pantok. Daytoy ti rukod ti kawaya ti pantok .Ti **nangruna a kababaan a punto** ket ti naisangayan a punto iti daytoy a linia ti sukog ken ti **nagannak a tuktok** ket ti nagatngato a bantay ken napili segun kadagiti nadumaduma a obyektibo a kriteria.

## Dagiti panangipalawag
Babaen ti taripnong, ti kalatak ti Bantay Everest, ti katayagan a bantay iti lubong, ket maala a mangipada ti kangato iti pantokna iti ngato ti lessaad ti baybay. Malaksid iti daytoy nga espesial a kaso, adda met dagiti nadumaduma  nga agpapada a panangipalawag:

* Ti kalatak ti tuktok ket ti katayag ti pantok ti tuktok iti ngato ti kababaan a linia ti sukog a manglikmut daytoy ken awan ti nagatngato a patingga.
* No ti kalatak ti tuktok ket P&nbsp;metmetro, ti pannakapan iti pantok iti aniaman a nagatngato a langa ti daga, bumaba ti maysa a tao iti saan a basbassit ngem P&nbsp;metmetro. No ikuyog ti taripnong para iti Bantay Everest, daytoy ket mangibaga a ti kalatak iti aniaman nga isla wenno kontinental a nangato a punto ket kapada ti kangatona iti ngato ti lessaad ti baybay.
* Para iti tunggal maysa a pantok (wenno aniaman a dalan) a maikapet iti tuktok ti nagatngato a langa ti daga, biruken ti kababaan a punto iti dayta pantok. Daytoy ket isunto ti kababaan a punto (a makunkuna pay a punto ti silia wenno bessang). Ti *nangruna a kababaan a punto* ket naipalawag a kas ti kangatuan kadagitoy a kababaan a punto, iti igid dagiti amin a pagsilpuan a pantok. (No ti tuktok ket ti kangatuan a punto iti masa ti daga, ti kangrunaan a kababaan a punto ket ti taaw, ken ti kalatak ti tuktok ket kapada ti kangatona.) Ti kalatak ket ti paggiddiatan a nagbaetan ti kangato iti tuktok ken ti kangato ti nangruna a kababaan a punto.
* No koma ti lessaad ti baybay ket agpangato iti kababaan a lessaad a ti tuktok ket agbalinto a ti kanagtuan a punto iti maysa nga isla. Ti kalatak dayta a tuktok ket ti katayag iti dayta nga isla. Ti nangruna a kababaan a punto ket mangirepresenta ti maudi nga ismo a mangikapet ti isla iti nagatngato nga isla, sakbay nga agsina dagitoy.

## Kitaen pay
*Pantok (topograpia)

## Dagiti nota

## Dagiti nagibasaran

## Dagiti akinruar a silpo
*Kalatak ti K2
*Nagannak a tuktok ti website a maipanggep ti kalatak ti bantay, nga addaan kadagit listaan ken/wenno mapmapa a mangsakop ti intero a lubong aginggana iti 1500&nbsp;m a kalatak (dagiti "ultra").
Pantar ti baybay

Ti **pantar ti baybay** wenno **lessaad ti baybay** datum a mangirepresenta ti natimbeng a katayag ti rabaw ti taaw (kasla ti tengnga a puntos a nagbaetan ti medio a nangato nga atab ken ti medio a nababa nga atab); naus-usar daytoy a kas ti alagaden iti panangipagarup ti kangato ti daga. Ti pantar ti baybay ket addan pay ti nangruna a papel iti panaglayag iti baybay a kas ti grapika ti datum ken abiasion, a ti presion ti alagaden a pantar ti baybay ket inus-usar a kas ti panagrukod a datum iti altitud kadagiti lessaad ti panagpatayab. Ti panagduktal kadagiti napaut tu terminona a panagdumaduma iti medio a pantar ti baybay ket makasapul ti naannada panagrukod ngem maikated ti pakaammo iti panagbalbaliw ti klima.  Ti pantar ti baybay ket mangsungbat kadagiti nadumaduma nga impluensia ket kaaduan a nagdumaduma kadagiti napalabas a heoliko a panawen. Iti agdama, ti pantar ti baybay ket ngumatngaton, a dagiti sientista ket nangidakamat a kas ebidensia a mangsuporta ti panirigan a ti pumudpudoten ti sistema ti klima. 

## Dagiti nagibasaran

## Dagiti akinruar a silpo

*Pangapangato ti Pantar ti Baybay:Panagawat ti napalabas – Panagpasayaat kadagiti padto para iti masakbayan
UTC+05:30

Ti **UTC+05:30** ket panangilasin ti timmbengan ti oras manipud ti UTC iti +05:30. Daytoy nga oras ket inus-usar idiay India ken Sri Lanka. Daytoy ket 5 aken gudua nga oras nga umuna iti Greenwich Mean Time wenno GMT. Daytoy ket nausar idi para iti Sona ti Oras ti Kunlun.

## Kas pagalagadan nga oras (amin a paset ti tawen)
### Abagatan nga Asia
*India - Pagalagadan nga Oras ti India
*Sri Lanka - Pagalagadan nga Oras ti Sri Lanka

## Kiaten pay
*Pagalagadan nga Oras ti India
*Pagalagadan nga Oras ti Sri Lanka
*Oras ti Madras
*Banglades
*Nepal
UTC+05:40

Ti **UTC+05:40** iket panangilasin para iti timbengan ti oras manipud ti UTC iti +05:40.

Ti UTC+05:40 ket sagpaminsan idi a naus-usar a kas panangipattapatta para iti Oras ti Nepal, a manipud idi 1986 ket naibatay iti medio nga oras ti Kathmandu , nga adda iti 85°19'D wenno 5:41:16.

Manipud idin 1986 ti Oras ti Nepal ket UTC+05:45.
UTC+05:45

Ti **UTC+05:45** ket panangilasin para iti timbengan ti oras manipud ti UTC iti +05:45. Daytoy nga oras ket inus-usar idiay Nepal.

## Kas pagalagadan nga oras (amin a paset ti tawen)

### Abagatan nga Asia
*Nepal - Oras ti Nepal manipud idi 1986
**Daytoy ket panangipattapatta ti medio nga oras ti Kathmandu, a 5:41:16 nga umun-una iti UTC.
UTC+06:00

Ti **UTC+06:00** ket panangilasin para iti timbengan ti oras manipud ti UTC iti +06:00. Daytoy nga oras ket inus-usar idiay:

## Kas pagalagadan nga oras (amin a paset ti tawen)

### Amianan nga Asia
*Rusia - Oras ti Yekaterinburg
**Bashkortostan, Chelyabinsk Oblast, Kurgan Oblast, Orenburg Oblast, Perm Krai, Sverdlovsk Oblast, Tyumen Oblast

### Sentral nga Asia
*Kazakhstan - Oras idiay Kazakhstan
**Kaaduan iti pagilian (mairaman ti Astana ken Almaty)
*Kirgistan - Oras ti Kirgistan

### Daya nga Asia
*Tsina -  Xinjiang - Tibet

### Abagatan nga Asia
*Butan - Oras ti Butan
*Banglades
**dati daytoy a naus-usar a kas pagalagadan nga oras ken ti UTC+07:00 a kas oras a panagin-inut ti lawag idi 2009
*Teritorio ti Taaw Indiano ti Britaniko 
**mairaman ti Purpuro ti Chagos ken Diego Garcia

## Kitaen pay
*Pagalagadan nga Oras ti Banglades
*Oras idiay Rusia
*Oras idiay Antartika – adda met dagiti estasion nga agus-usar iti daytoy a sona ti oras
UTC+06:30

Ti **UTC+06:30** ket panangilasin para iti timbengan ti oras manipud ti UTC iti +06:30. Daytoy nga oras ket inus-usar idiay:

## Kas pagalagadan nga oras (amin a paset ti tawen)

### Abagatan a daya nga Asia
*Myanmar - Pagalagadan nga Oras ti Myanmar

### Taaw Indiano
*Is-isla ti Cocos (Australia - Oras idiay Australia)

## Dagiti silpo ti ruar
*Agbiruk kadagiti siudad nga agdama nga adda iti UTC+06:30
UTC+07:00

Ti **UTC+07:00** ket panangilasin para iti timbengan ti oras manipud ti UTC iti +07:00. Iti ISO 8601 ti mainaig nga oras ket maisuratto a kas .

Daytoy ket ammo pay a kas ti ora ti Indotsina wenno iti Inggles a kas ti **I**ndo**c**hina **T**ime (**ICT**), daytoy nga oras ket inus-usar idiay:

## Kas pagalagadan nga oras (amin a paset ti tawen)

### Amianan nga Asia
*Rusia - Oras ti Omsk
**Altai Krai, Repbulika ti Altai, Kemerovo Oblast, Novosibirsk Oblast, Omsk Oblast, Tomsk Oblast.

### Daya nga Asia
Daytoy ket naikeddeng a ti akinlaud unay a sona ti oras idiay Daya nga Asia.
*Mongolia (akinlaud a paset) - Oras idiay Mongolia
**Akinlaud a paset a mairaman ti Hovd

### Abagatn a daya nga Asia
*Laos
*Bietnam
*Cambodia
*Tailandia - Pagalagadan nga Oras ti Tailandia
*Indonesia - Indonesia Western Time
**Sentral a Kalimantan, Java, Sumatra, Laud a Kalimantan
*Australia - Oras ti Isla ti Paskua
**Isla ti Paskua

## Dagiti paggiddiatan ti opisial nga UTC+07 ken ti heograpiko nga UTC+07
Gapu ti naikalintegan, politikal ken ken ekonomia a maipatinayon pay ti pisikal wenno heograpiko a kriteria ket naus-usar iti panagala kadagiti sona ti oras, daytoy ket surotenna dagiti opisial a sona ti oras ken saan amangipanggep kadagiti linia ti meridiano.  Ti sona ti oras ti UTC+07, ket puro a naala kadagiti termino ti heograpia, ken mangbukel ti eksakto a nagbaetan dagiti meridiano ti 97°30′ D ken 112°30′ D. Kas ti resulta, adda dagiti lugar ti Asia nga urayno naisanglad iti maysa a lugar nga addaan iti "pisikal" nga oras ti UTC+07, ngem pudno met nga agus-usar ti sabali a sona ti oras. Iti met kapada daytoy, adda met dagiti lugar ti Asia nga agus-usaren iti UTC+07, urayno ti bukodda a "pisikal" a sona tioras ket UTC+06 (akinlaud unay a paset ti Indonesia).

### Luglugar a mabirukan iti uneg dagiti longitud ti UTC+07 nga agus-usar kadagiti sabali a sona ti oras
Dayto ket maipanggep kadagiti lugar iti uneg ti 97°30′ D aginggana iti longitud ti 112°30′ D.
;Agus-usar ti UTC+06:30
*Ti paset ti Myanmar
;Agus-usar ti UTC+08
*Adu apaspaset ti Tsina, a mairaman kas pagarigan ti Probinsia ti Guangxi ken Isla ti Hainan
*Kaaduan ti Sentral a Mongolia ken mairaman ti kapitolio ti Ulaanbaatar
*Peninsular a Malaysia
*Akindaya a paset ti Krasnoyarsk Krai idiay Rusia
*Akinlaud a paset ti Sarawak idiay Borneo ti Malaysia a mairaman ti Kuching
*Singapur
;Ugus-usar ti UTC+09
*Irkutsk Oblast, Rusia
;Agus-usar ti UTC+10
*Akinlaud a Republika ti Sakha
*Akinlaud a Zabaykalsky Krai, a mairaman ti Chita

### Luglugar a mabirukan iti ruar dagiti longitud ti UTC+07 nga agus-usar ti oras ti UTC+07

#### Luglugar a nagbaetan ti 82°30′ L ken 97°30′ D ("pisikal" nga UTC+06)
*Ti akinlaud unay a paset ti Indonesia a mairaman ti Banda Aceh.

#### Luglugar a nagbaetan ti 102°30′ L ken 117°30′ D ("pisikal" nga UTC+08)
*Ti akindaya unay a paset ti Java a mairaman ti Surabaya, Malang, ken Banyuwangi.

## Kitaen pay
*Pagalagadan nga Oras ti Banglades
*Oras idiay Cambodia
*Oras idiay Indonesia
*Oras idiay Laos
*Oras idiay Rusia
*Oras idiay Tailandia
*Oras idiay Bietnam

## Dagiti nagibasaran

## Dagiti silpo ti ruar
*Dagiti sona ti oras ti Asia
UTC+07:20

Ti **UTC+07:20** ket panangilasin para iti timbengan ti oras manipud ti UTC iti +07:20.

## Panagusar
Ti UTC+07:20 ket inus-usar idi a kas oras a panagin-inut ti lawag idiay Singapur idi baetan ti 1933 ken 1941.

Idi  tengnga ti rabii ti Enero 1, 1933, 

ti tattao ti Singapur ket napanda manipud ti UTC+07:00 iti UTC+07:20 idi dagiti pagorasan ket naipayuna kadagiti 20 a minutos.
Daytoy nga oras ket aginggana a naus-usar idi tengnga ti rabii ti Septiembre 1, 1941 idi ti UTC+07:30 ket nangrugrugin a naus-usar.

## Kitaen pay
*Oras idiay Singapur

## Dagiti nagibasaran
UTC+07:30

Ti **UTC+07:30** ket panangilasin para iti timbengan ti  oras manipud ti UTC iti +07:30.

Ti UTC+07:30 ket naus-usar idi a kas oras a panagin-inut ti lawag ken Pagalagadan nga Oras idiay Singapur. Idi baetan ti 1941 ken 1942 sakbay ti panagsakop ti Hapon, ken manipud idi 1945 aginggana idi 1970 kalpasan ti panagsakop, ti Singapur ket inus-usarna idi ti UTC+07:30 a kas oras a panagin-inut tilawag. Idi metten 1970 nga inkeddeng ti Singapur nga inrangarangna a ti UTC+07:30 a kas ti bukodna nga Pagalagadan nga Oras ti Singapur.

Ti UTC+08:00 ket isu ti agdama nga Pagalagadan nga Oras ti Singapur ken daytoy nga pagalagadan nga oras ket naus-usaren manipud idi 1982.

## Kitaen pay
*Pagalagadan nga Oras ti Singapur
UTC+08:30

Ti **UTC+08:30** ket panangilasin para iti timbengan ti oras manipud ti UTC iti +08:30. 

Ti UTC+08:30 ket inus-usar idi para iti Sona ti Oras ti Changpai iti Republika ti Tsina.

Ti UTC+08:30 ket isu idi ti pagalagadan nga oras ti Abagatan a Korea manipud idi 1954 aginggana idi 1961.

Idi 15 Agosto 2015, sinukatan ti Amianan a Korea ti Pagalagadan nga Oras ti Korea babaen ti panagampon ti Oras ti Pyongyang iti UTC+08:30. 

## Kas pagalagadan nga oras (amin a paset ti tawen)
### Daya nga Asia
* Amianan a Korea - Pagalagadan nga Oras ti Pyongyang

## Dagiti nagibasaran

## Dagiti silpo ti ruar
*Agbiruk kadagiti siudad nga agdama nga adda iti UTC+08:30
UTC+08:45

Ti **UTC+08:45** ket panangilasin para iti timbengan ti oras manipud ti UTC iti +08:45.

Ti UTC+08:45 ket inus-usar a kas ti oras idiay Australia (Oras ti Sentral nga Akinlaud, wenno CWT). Daytoy ket inus-usar babaen dagiti balbalay ti igid ti kalsada iti igid ti Kalsada Eyre idiay Akinlaud nga Australia ken Abagatan nga Australia. Urayno daytoy ket saan nga opisial a bilin ti gobierno a sona ti oras, dagiti pagbeddengan a pangrugianna ken pagpatingaanna ket nalawag a naipalawag ken kadawyan dagitoy a naipakpakita kadagiti mapa ti kalsada iti lugar.  

Ti UTC+08:45 iket naus-usar kadagiti 5 a lugar idiay Australia, a mairaman ti Border Village idiay Abagatan nga Australia, ken idiay pay Caiguna, Eucla, Madura ken Mundrabilla idiay Akinlaud nga Australia. Daytoy ket mainayon iti tz database ken addaan iti pannagilasin iti Australia/Eucla.

## Kitaen pay
*UTC+09:45

## Dagiti nagibasaran

## Dagiti silpo ti ruar
*Agbiruk kadagiti siudad nga agdama nga adda iti UTC+08:45